Publication: Magyar Közlöny
Issue: MK-2001-29 (Year: 2001, Number: 29)
Era: 1990-2004
Section: a 11/2001. (III. 13.) KöViM rendelethez
Paragraph Index: 250

19. Ideiglenes útburkolati jelek 19.1. Az ideiglenes útburkolati jelek színe sárga. 19.2. Az állandó jellegű útburkolati jeleket nem kell eltávolítani, vagy láthatóságát megszüntetni, ha a munkavégzés ideje alatt az ideiglenes forgalmi sávokat sárga színű útburkolati jelekkel vagy egyéb optikai vezetést biztosító megfelelő eszközökkel egyértelműen kijelölték. 19.3. Ideiglenes útburkolati jelet — a roncsolásmentes eltávolíthatóság érdekében — csak ragasztott kivitelben szabad létesíteni, kivéve azt az esetet, ha az ideiglenes útburkolati jelekkel ellátott útfelületet a végleges forgalmi rend kialakítását megelőzően új útburkolattal látják el. 19.4. Az ideiglenes útburkolati jeleket a burkolatról haladéktalanul és maradéktalanul el kell távolítani, amint a jelek alkalmazását előidéző ok megszűnt.

Source: https://magyarkozlony.hu/hivatalos-lapok/d77a2fccce80a33f49607903c02ec8735097e91b/dokumentumok/717988a21e264505ac1be280c89c6b455098078c/letoltes